laion/Wikipedia-Exotic huggingface dataset:
Nagykálló

Nagykálló on linn Ungaris Szabolcs-Szatmár-Beregi komitaadis, Nagykálló kreisi halduskeskus. Nagykálló asub komitaadikeskusest Nyíregyházast ligi 13 km kagus. Tõenäoliselt on asula rajatud 13. sajandi keskpaiku. 1315. aastal sai Nagykálló iganädalaste laatade pidamise õiguse. Tänu soodsale geograafilisele asukohale muutus Nagykálló piirkonna majandus- ja kaubanduskeskuseks. 1644. aastal hõivas Nagykálló György I Rákóczi ja andis siin välja iseseisvusdeklaratsiooni. 1867. aastal kaotas Nagykálló maakonnakeskuse staatuse ja linnaõigused. 1989. aastal sai Nagykálló linnaõigused tagasi. Borša, Slovakkia Limanowa, Poola Metzingen, Saksamaa Miguelturra, Hispaania Tășnad, Rumeenia Tjatšiv, Ukraina Detailed Gazetteer of Hungary, vaadatud 23.09.2024. Város története Nagykálló HelyiVilága. Vaadatud 13. jaanuaril 2024
Hürm

Hürm on vald (Marktgemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kilb

Kilb on vald (Marktgemeinde) Austrias Alam-Austria liidumaal Melki ringkonnas. Kilb asub Alpide eelmäestikus Sierningi jõe ääres, mille läte asub valla territooriumil. U. 25,93 % valla territooriumist on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kirnberg an der Mank

Kirnberg an der Mank on vald (Gemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Theodor Tabor

Theodor Tabor (sündinud 5. novembril 1996) on eesti näitleja. Lõpetanud Vanalinna hariduskolleegiumi teatriklassi. Õppinud Viljandi kultuuriakadeemias esmalt valguskujundaja erialal, lõpetanud aga 2023 teatrikunsti XIV lennu näitlejana. Tal on osa seriaalis "Kes tappis Otto Mülleri?", kus ta mängib nimitegelase pojapoega. Tema vanemad on näitlejad Garmen ja Margus Tabor. Eesti filmi andmebaas
Carl-Erik Asplund

Carl-Erik Asplund (14. september 1923 – 8. jaanuar 2024) oli rootsi kiiruisutaja. 1952. aasta taliolümpiamängudel Oslos kiiruisutamise 10 000 meetri distantsil võitis ta Hjalmar Anderseni ja Kees Broekmani järel pronksmedali. 1500 m distantsil sai ta 4. koha ja 5000 m distantsil 6. koha. Asplundi isiklikud rekordid erinevatel distantsidel: 500 meetrit – 45,1 (1954) 1500 meetrit – 2.20,9 (1951) 5000 meetrit – 8.21,8 (1951) 10 000 meetrit – 17.16,6 (1952) Carl-Erik Asplund veebisaidil Olympedia (inglise)
Giniočiai

Giniočiai (žemaidi Giniuočē) on küla Leedus Mažeikiai rajoonis Židikai vallas Läti piiri ääres. Küla on saanud nime isikunimest Giniotis. Varem on kasutatud ka nimekujusid Giniotovičiai ja Giniotiškiai. Asulat on kirjalikes allikates esmamainitud 1593. aastal. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Küla Mažeikiai piirkonna entsüklopeedias
Konstantínos Kómpos

Konstantínos Kómpos (kreeka keeles Κωνσταντίνος Κόμπος; sündinud 17. oktoobril 1976 Limassolis) on Küprose jurist ja poliitik. Ta on 1. märtsist 2023 Küprose välisminister.
Laurence Badie

Laurence Badie (sünninimi Laurence Dolorès Badie-Lopes; 15. juuni 1928 Boulogne-Billancourt – 11. jaanuar 2024 Plougoulm) oli prantsuse teatri- ja filminäitleja. Oma näitlejakarjääri alustas 1940. aastatel teatris ja töötas pikka aega teatridirektori Jean Vilariga. 1952. aastast hakkas Laurence Bradie pidevalt mängima filmides ja 2015. aastaks tegi ta kokku umbes 120 filmi- ja telerolli. Tema esimene filmiroll oli René Clémenti parima võõrkeelse filmi Oscari ja Kuldlõvi võitnud filmis "Keelatud mängud". Veel on ta mänginud François Truffaut' filmis "Pehme ihu" ("La peau douce"), Alain Resnaisi filmis "Muriel" ja Vittorio De Sica 1967. aasta filmis "Seitse korda naine" ("Sette Volte Donna"). Laurence Badie suri 95-aastaselt 11. jaanuaril 2024. Laurence Badie andmekogus IMDb (inglise)
Andreas Vaher

Andreas Vaher (sündinud 15. aprillil 2004 Tallinnas) on Eesti jalgpallur (kaitsja), kes mängib Soome Veikkausliiga klubis Helsingi HJK ja Eesti jalgpallikoondises. Vaher on mänginud Eesti U16, U17, U18, U19 ja U21 koondistes kokku 14 mängu ja löönud ühe värava. A-koondise debüüdi tegi Vaher 12. jaanuaril 2024 sõpruskohtumises Rootsi vastu. Samas mängus tegid oma debüüdi veel Nikita Mihhailov, Kristo Hussar, Kevor Palumets, Ramol Sillamaa, Robert Veering ja Oskar Hõim. Uuendatud seisuga 13. jaanuar 2024 Eesti karikas Eesti Superkarikas, Üleminekumängud Uuendatud seisuga 13. jaanuar 2024 FC Nõmme United Esiliiga B: 2019 U19 FC Nõmme United U19 Eliitliiga Esiliiga: 2019 SPAL Under U18 Campionato U18: 2021/22 Eesti jalgpallikoondislaste loend Luup peale | Kaotus küll, aga tahtejõuline üldpilt annab noortele Sinisärkidele lootust (galerii!) Soccernet.ee, 12. jaanuar 2024 Andreas Vaher Eesti Jalgpalli Liidu kodulehel Andreas Vaher koondise statistika Eesti Jalgpalli Liidu kodulehel Transfermarkti profiil
Pagari lahing

Pagari lahing toimus 16. jaanuaril 1919. aastal Ida-Virumaal Pagari mõisas. Tegemist oli Vabadussõja Viru rinde lahinguga. Balti pataljon, kelle ülem oli polkovnik Constantin von Weiss, plaanis algselt vaid Mäetagusele puhkusele minna, kuid kuuldes, et Pagari mõisas olevat suurem hulk enamlasi, otsustati neid rünnata. Balti pataljoni staabiülem Viktor von zur Mühlen otsustas, et 16. jaanuari hommikul vallutavad nad Pagari mõisa ära. 16. jaanuari varahommikuks olid Balti pataljoni osad Pagari mõisa ümber piiranud. Ratsapolgu ülemalt palus ta toetuseks eskadroni, mida kutsuti ka Bibikovi ratsasalgaks (Ostrovis formeeritud vene valgete ratsa-partisanisalk, polkovnik Georgi Bibikovi juhtimisel) ja ühe suurtüki ning saatis nad Jõetagusele eesmärgiga lõigata läbi vastase taganemistee. Ratsarühm vallutaski kell 11 Jõetaguse küla, saades saagiks voori ja kaks raskekuulipildujat. Samal ajal saatis von zur Mühlen kaks rühma ja neli kuulipildujat üle Atsalama ja Tarakuse idast Pagari mõisa peale. Pärast väikest tulevahetust vaenlase eelpostiga jõudsid baltlased Pagari mõisast 500–600 meetri kaugusele. 1. jalaväerühm hõivas Atsalama külast põhjas asuvad kõrgendikud. Sellega oli Pagari mõis ümber piiratud, aga suurtüki saabumine viibis ja rünnak lükati edasi. Keskpäevaks jõudsid Pagari alla ka Kahula poolt mõisa vallutamisele appi saadetud Eesti Rahvaväe 5. jalaväepolgu II pataljoni 2., 3. ja 6. rood koos kahe suurtükiga, mida juhtis alamkapten Eduard Saal. Teel Pagarile kohtusid nad aga Jõetagusel nendega samal poolel võitlevate Balti pataljoni venelastest koosneva ratsaeskadroniga ja avasid nende pihta kogemata tule, kuid saadi pihta vaid ühele hobusele ja ülejäänud ratsaväelased sõitsid edasi Tarakusele, kuhu kell 14.30 jõudis ka nende suurtükk. Kell 15 avasid ratsapolgu ja 5. polgu suurtükid kiirtule mõisa pihta, sellele järgnes baltlaste ja 5. polgu osade pealetung. Kell 16 hõivati mõis ilma erilise vastupanuta, mõned inimeed hobustega küll üritasid põgeneda Jõhvi poole, kuid nad peatati. Mõisast saadi vange ja suur hulk sõjasaaki, muu hulgas 3 kuulipildujat, 50 püssi ja varustust. 5. polgu osad tungisid Pagarilt edasi Jõhvi poole ja baltlased jäid Pagari mõisa. 17.- 20. jaanuarini koondus Balti pataljon Mäetaguse – Atsalama – Ohakvere – Tarakuse – Pagari joonele ja puhkas järgmised kaks päeva selles piirkonnas. Galerii ja video: Pagari mõisapargis taaslavastati ajalooline lahing [Err.ee https://www.err.ee/898196/galerii-ja-video-pagari-moisapargis-taaslavastati-ajalooline-lahing] 13. jaanuar 2019
Keskmine tank

Keskmine tank, ka kesktank on tank, mille tulejõud, kaitstus ja mobiilsus on tasakaalus. Keskmine tank esindab kompromissi mobiilsemate kergetankide ning parema tulejõu ja kaitstusega rasketankide vahel. Keskmised tankid olid eriti levinud teise maailmasõja ajal, kuid alates 20. sajandi teisest poolest täidavad sama rolli lahingutankid. Tankide klassifitseerimisel on kaal üks esmaseid liigitusaluseid. Ent tankide kaalupiirid muutuvad ajas ja isegi samal perioodil relvastuses olevad samu ülesandeid täitvad tankid võivad olla väga erineva kaaluga. Enamasti liigitatakse keskmisteks tankideks siiski sellised tankid, mis kaaluvad 30–50 tonni. Seetõttu on etem määratleda keskmist tanki tolle rolli järgi. Sarnaselt kergetankidega on keskmiste tankide ülesannete täitmiseks oluline mobiilsus. Erinevalt kergetankidest peavad keskmised tankid astuma lahingkontakti, mistõttu on nonde jaoks tähtis ka tulejõud ja kaitstus. Enamikus soomusvägedes moodustasid keskmised tankid põhijõu, mida toetasid kerge- ja rasketankid. Siinkohal joonistub välja siht saavutada tulejõu, kaitstuse ja mobiilsuse tasakaal. Keskmised tankid täidavad väga erinevaid ülesandeid ja vajadusel ka selliseid, mis oleks muidu kerge- ja rasketankide omad. Erinevate tankide hulgast on keskmised tankid kõige mitmekülgsemad. Ameerika Ühendriikide armee 1949. aasta tankipataljoni käsiraamatus nimetati keskmiste tankide üksusi soomusdiviisi peamiseks löögijõuks. Diviisi tavapäraste ülesannete täitmise käigus oli kõigi tugiüksuste ülesanne toetada keskmiste tankide üksusi. Keskmisi tanke tuli kasutada nõnda, et kasutada võimalikult palju ära nende head mobiilsust. Enamasti ei tegutsenud keskmised tankid üksi, neid rakendati koos teiste relvaliikidega. Nüüdsete armeede relvastuses on lahingutankid keskmised tankid peaaegu täielikult asendanud. Kuid kogemused linnalahingute ja meredessantidega näitavad, et raskemate lahingutankide kõrvale on vaja kergemaid tanke. Keskmisi tanke on lihtsam transportida, need saavad maabuda paarides ning väiksem kütusekulu vähendab varustamisega seotud probleeme. Tanks. GlobalSecurity.org. Vaadatud 13. jaanuaril 2024 United States Department of the Army. (1949). Field Manual: Tank Battalion (FM 17-33). United States Government Printing Office. Zollin, Jeremy M. (2018). The Case for a Medium Tank to be Incorporated into the Joint Force. United States Army Command and General Staff College.
Võrkpalli Balti liiga 2015/16 hooaeg

Võrkpalli Balti liiga 2015/16 hooaeg (sponsornimega Saja Liiga) oli 11. korda toimunud kõrgeim iga-aastane liiga Baltikumi võrkpalliklubidele. 2016/17 hooajal osales Saja Liigas 14 Baltimaade meeskonda (6 Eestist, 6 Lätist ja 1 Leedust). Kõik meeskonnad mängisid omavahel läbi kodus-võõrsil süsteemis. Põhiturniiri paremusjärjestuse määramisel arvestatakse esmalt punkte, siis võitude arvu, pärast mida geimide ja punktide suhet ning lõpetuseks omavaheliste mängude tulemusi. Allikas: Credit24 Champions League 2015/2016 Üldine Play-off paarid jagati vastavalt põhiturniiri kohtadele (esimene läks vastamisi kaheksandaga, teine seitsmendaga jne). Play-offe mängiti kahe mänguvõiduni, kus kõrgema asetusega võistkonnal oli koduväljaku eelis (teine ja vajadusel kolmas mäng toimusid nende kodusaalis). Iga paari võitja pääses Final fouri ja kaotaja langes konkurentsist. Korraldaja: Pärnu VK Asukoht: Pärnu Spordihall, Pärnu, Eesti Alljärgnevad mängijad valiti Balti liiga kuu parimateks. Kõige väärtuslikum mängija (MVP) Hindrek Pulk (Pärnu VK) Parimad nurgaründajad Andrus Raadik (Pärnu VK) Ansis Medenis (Poliurs/Ozolnieki) Parimad keskblokeerija Timo Tammemaa (Pärnu VK) Peteris Aukmanis (Biolars/Jelgava) Parim diagonaalründaja Hindrek Pulk (Pärnu VK) Parim sidemängija Martti Keel (Pärnu VK) Parim libero Austris Štāls (Biolars/Jelgava) Saja Liiga kuu parima mängija tiitli pälvis Rait Rikberg ERR arhiiv, 17.12.2015. Saja Liiga detsembri parim mängija oli Andrus Raadik Delfi, 05.01.2016. Laura Kalam: Saja Liiga kuu parima mängija tiitli pälvis Austraalia koondislane Postimees arhiiv, 02.02.2016. Saja liiga veebruari parim mängija oli Andris Õunpuu ERR arhiiv, 04.03.2016.
Kuupaistesonaat

Klaverisonaat nr 14 cis-moll, nimega Quasi una fantasia, op. 27, nr 2, on Ludwig van Beethoveni klaverisonaat. See valmis 1801. aastal ja ta pühendas selle 1802. aastal oma õpilasele krahvinna Julie "Giulietta" Guicciardile. Pealkiri "Kuupaistesonaat" (saksa keeles Mondscheinsonate) sai tuntuks hiljem, tõenäoliselt pärast Beethoveni surma. Teos on Beethoveni üks kuulsamaid klaveriteoseid ja see sai populaarseks juba tema eluajal. Ta kirjutas Kuuvalgussonaadi oma kolmekümnendate aastate alguses, pärast seda, kui oli lõpetanud mõned tellimustööd; puuduvad tõendid selle kohta, et see sonaat oleks temalt tellitud. Sonaati peetakse üheks romantismiajastu varaseimaks muusikateoseks. Sonaat koosneb kolmest osast: Adagio sostenuto, Allegretto ja Presto agitato. Carl Czerny, Beethoveni õpilane, kirjeldas esimest osa kui "kummitusstseeni, kus kaugelt kostab kaeblik kummituslik hääl". Liszt kirjeldas teist osa kui "lille kahe kuristiku vahel". Viimasest osast on Charles Rosen kirjutanud: "See on emotsioonide esituses kõige ohjeldamatum. Isegi täna, kakssada aastat hiljem, on selle metsikus hämmastav". Ka nüüdisaja tuntud pianistid on oma töötlustesse lisanud teose põhimotiive. Näideteks on George Shearing albumis "Moonlight Becomes You", albumis "White Satin" ja Alicia Keysi versioon "Remixed & Unplugged" albumis "Songs in A Minor".
Juodeikiai (Židikai vald)

Juodeikiai (žemaidi Joudeikē) on küla Leedus Mažeikiai rajoonis Židikai vallas. Küla asub Varduva jõe kaldal; küla kohal on jõel Juodeikiai paisjärv. Osaliselt ulatub külla Natura 2000 ala Venta keskjooks. Külas on postkontor ja mitmed tööstusettevõtted: Mažeikiai soojuselektrijaam, As ORLEN Lietuva naftatöötlemistehas, hüdroelektrijaam. Muinsuskaitse all on Žibininkai lohukivi. Asula nimi tuleneb isikunimest Juodeikis. Nime kohta on mitmeid legende. Ühe kohaselt elanud seal veidirikust maaisand, kes laskis ülastumiste korral põllud uuesti üles künda. Lõpuks jäänud maa mustaks (must on leedu keeles juodas). Teise loo kohaselt olnud sealne mõisaproua halvatud. Enda lõbustamiseks lasknud ta mõisa tuua ahvi ja värvanud teenriteks mustanahalised, kes teda siis ringi kandsid. Ahv aga kiusas teenreid taga. Kord, kui emand ära oli, leppisid teenrid kokku, et maksavad ahvile kätte. Teades, et see matkib nende liigutusi, asusid nad ahvi ees habet ajama, ahv haaras habemenoa ja lõikas endal kõri läbi. Paik, kus teenreid karistati, sai siis nime Juodeikiai. Asulat on kirjalikes allikates esmakordselt mainitud aastal 1589. Aastail 1621–1667 kuulus Skuodase mõis Sapiehadele ja Juodeikiais asus selle karjamõis. Mingil ajal ostis selle 30 000 kuldmündi eest parun Jonas Mališevskis ja alast sai iseseisev mõis, millele allusid Vaidotai, Ruzgai ja Kuodziai külad. Varduva jõe kaldal seisab Piksemäeks kutsutud paik, kus rahvajuttude kohaselt seisnud kunagi kirik, mis aga pikselöögist maha põles. Aastal 1919 asutati mõisa juurde vanasse veskimehe majja kool. Aastal 1926 olid külas veski ja saekaater. Aastal 1972 hakati külla rajama naftatöötlemiskompleksi. Aastal 1976 valmis Mažeikai soojuselektrijaam. Aastal 1996 valmis Varduva jõel 820 kilovatine hüdroelektrijaam. Varduva jõe kaldal asus vanasti Juodeikiai mõisa juures tammik, mida peeti pühaks. Mitme tamme koorel olid näha iidsed sisse lõigatud kirjad. Tammikus asus ka puidust küla tantsulava. See paikkond ujutati aga tööstuskompleksi tarbeks veehoidlat rajades üle. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Žibininkų akmuo su plokščiadugniu dubeniu Vaitkevičius V. Senosios Lietuvos šventvietės. Žemaitija, Vilnius 1998, 167 lk. B. Kviklys. Mūsų Lietuva. – V., 1992. – Kd. 4. – Lk. 409. Vaitkevičius V. Senosios Lietuvos šventvietės. Žemaitija, Vilnius 1998, 166–167 lk. Küla portaalis vietoves.Lt Küla Mažeikiai piirkonna entsüklopeedias
Grūstė

Grūstė on küla Leedus Mažeikiai rajoonis Seda vallas. Grūstė asub Varduva jõe ääres. Osaliselt ulatuvad külla Varduva maastikukaitseala ja Natura 2000 ala Varduva jõgi. Osa külast jääb Ylakiai valda, kus moodustab administratiivselt samanimelise küla. Küla on esmamainitud 1253. (Grunstė) ja seejärel 1426. aastal (Grunsten). Neil aegadel jäi küla kuralaste Ceklise muinasmaakonda. Samas on oletatud, et see kohanimi käib Bareikiai kohta ja Grūstė küla ise on esmakordselt mainitud aastal 1667. Aastal 1806 ehitati Grūstėsse kabel, mis on Seda kiriku abikirikuks. Aastal 1935 olid külas postkontor ja vesiveski. Aastal 1948 avati seal kool, mis tegutses aastani 1977. Külas asus varem allikaga Darata küngas, mis tasandati maaparandustööde käigus. Selle kohta on räägitud arvukalt legende, sealhulgas on paika kirjeldatud ka kui vana kabeli asupaika. Ka Juzumase künkal ja vanal kalmistul asunud kabelid. Teine sealne küngas, Trummimägi, sai legendide kohaselt oma nime sellest, et seal olevat olnud vahimehed, kes vaenlaste lähenedes hakkasid trumme põristama ja rahvast lahingusse kutsuma. Künkal asusid varem ristid, sinna olid maetud sõdades langenud lätlased. Rahvasuu rääkis, et mäe all olevat olnud vangikoopad, kuhu keegi oli kunagi tüdrukuid aheldanud. Kui need avastati, old tüdrukuist järgi jäänud vaid kondid; nende mälestuseks olevat siis mäele ristid üles seatud. Ka jutustati, et tundmatud olevat päris tihti seal mäel öösiti lõket tegemas käinud. Mockause allika vesi sisaldas palju broomi; rahvasuu rääkis, et selle kohal asunud varem kirik. Grūstė sood pidas vanarahvas aga endise linna asemeks ja halvaks paigas, ei käidud seal ise ega lubatud sinna teisigi. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Lietuvių enciklopedija. – Boston, 1956. – Kd. 7. – Lk. 535. Rita Regina Trimonienė. Konfesinės problemos Žemaitijoje: stačiatikiai XVI a. II pusėje // Lituanistica. – 2008, Kd. 54, Nr. 2(74), Lk. 11 Lietuviškoji enciklopedija. – Kd. 9. – Lk. 719. Vaitkevičius V. Senosios Lietuvos šventvietės. Žemaitija, Vilnius 1998, 163–166 lk. Küla Mažeikiai piirkonna entsüklopeedias
Olšava

Olšava on jõgi Tšehhis Zlíni maakonnas, Morava jõe vasakpoolne lisajõgi. Jõgi saab alguse Bílé Karpaty mägedes. Jõe pikkus on 44,9 km, valgala pindala 520,5 km². Jõe ääres asuvad Uherský Brod, Bojkovice ja Kunovice. DIBAVOD, vaadatud 3.03.2023.
Kevor Palumets

Kevor Palumets (sündinud 21. novembril 2002 Tallinnas) on Eesti jalgpallur (poolkaitsja), kes mängib Belgia esiliiga klubis Waregemi SV Zulte. Palumets on mänginud Eesti U18 ja U21 koondistes kokku 16 mängu. A-koondise debüüdi tegi Palumets 12. jaanuaril 2024 sõpruskohtumises Rootsi vastu. Oma debüütmängus lõi ta ühtlasi ka oma debüütvärava, kui viis Eesti 19. minutil 1:0 juhtima. Samas mängus tegid oma debüüdi veel Nikita Mihhailov, Andreas Vaher, Kristo Hussar, Ramol Sillamaa, Robert Veering ja Oskar Hõim. Uuendatud seisuga 1. jaanuar 2024 Eesti karikas, Croky Cup Eesti Superkarikas, Üleminekumängud Uuendatud seisuga 14. jaanuar 2024 Paide Linnameeskond U21 Esiliiga B: 2020 Paide Linnameeskond Eesti karikas: 2022 Eesti jalgpallikoondislaste loend Luup peale | Kaotus küll, aga tahtejõuline üldpilt annab noortele Sinisärkidele lootust (galerii!) Soccernet.ee, 12. jaanuar 2024 Kevor Palumets Eesti Jalgpalli Liidu kodulehel Kevor Palumets koondise statistika Eesti Jalgpalli Liidu kodulehel Transfermarkti profiil
Nádudvar

Nádudvar on linn Ungaris Hajdú-Bihari komitaadis Hajdúszoboszló kreisis. Nádudvar asub Hajdúszoboszlóst umbes 17 km läänes ja komitaadikeskusest Debrecenist umbes 36 km läänedelas. Nádudvari on esmamainitud 1212. aastal. 1461. aastal andis kuningas Mátyás I Nádudvarile turulinna staatuse. 19. sajandi lõpul kaotas asula aga oma tähtsuse. 1960. aastatel algas asula kiire areng. 1989. aastal sai Nádudvar vahepeal kaotatud linnaõigused tagasi. Urzędówi vald, Poola Sălard, Rumeenia Detailed Gazetteer of Hungary, vaadatud 23.09.2024. Nádudvar a Méliuszba költözött Civishír, 14. märts 2009. Vaadatud 14. jaanuaril 2024
Ramol Sillamaa

Ramol Sillamaa (sündinud 17. oktoobril 2004 Tallinnas) on Eesti jalgpallur (ääreründaja), kes mängib Belgia kõrgliiga klubis KAA Gent. Sillamaa on mänginud Eesti U19 ja U21 koondistes kokku 15 mängu. A-koondise debüüdi tegi Sillamaa 12. jaanuaril 2024 sõpruskohtumises Rootsi vastu. Samas mängus tegid oma debüüdi veel Nikita Mihhailov, Andreas Vaher, Kevor Palumets, Kristo Hussar, Robert Veering ja Oskar Hõim. Uuendatud seisuga 1. jaanuar 2024 Eesti karikas Eesti Superkarikas, Üleminekumängud Uuendatud seisuga 14. jaanuar 2024 Eesti jalgpallikoondislaste loend Luup peale | Kaotus küll, aga tahtejõuline üldpilt annab noortele Sinisärkidele lootust (galerii!) Soccernet.ee, 12. jaanuar 2024 Ramol Sillamaa Eesti Jalgpalli Liidu kodulehel Ramol Sillamaa koondise statistika Eesti Jalgpalli Liidu kodulehel Transfermarkti profiil
Raema Lisa Rumbewas

Raema Lisa Rumbewas (10. oktoober 1980 – 14. jaanuar 2024) oli Indoneesia tõstja. Olümpiadebüüdi tegi Rumbewas 2000. aastal Sydney olümpiamängudel, kus ta võistles kaalukategoorias kuni 48 kg ja võitis tulemusega 185 kg hõbemedali. 2004. aasta suveolümpiamängudel Ateenas võitis ta kaalukategoorias kuni 53 kg jälle hõbemedali. 2008. aasta suveolümpiamängudel Pekingis sai ta samas kaalukategoorias pronksmedali pärast seda, kui valgevenelanna Anastasija Novikova diskvalifitseeriti. 2006. aasta maailmameistrivõistlustel Santo Domingos võitis ta kaalukategoorias kuni 53 kg hõbemedali. Raema Lisa Rumbewas veebisaidil Olympedia (inglise)
Robert Veering

Robert Veering (sündinud 1. detsembril 2005 Tallinnas) on Eesti jalgpallur (kaitsja), kes mängib Eesti Premium liiga klubis Tallinna FC Flora. Veering on mänginud Eesti U18, U19 ja U21 koondistes kokku 11 mängu. A-koondise debüüdi tegi Veering 12. jaanuaril 2024 sõpruskohtumises Rootsi vastu. Samas mängus tegid oma debüüdi veel Nikita Mihhailov, Andreas Vaher, Kevor Palumets, Ramol Sillamaa, Kristo Hussar ja Oskar Hõim. Uuendatud seisuga 1. jaanuar 2024 Eesti karikas Eesti Superkarikas, Üleminekumängud Uuendatud seisuga 14. jaanuar 2024 Tallinna FC Flora Premium liiga: 2023 Eesti jalgpallikoondislaste loend Luup peale | Kaotus küll, aga tahtejõuline üldpilt annab noortele Sinisärkidele lootust (galerii!) Soccernet.ee, 12. jaanuar 2024 Robert Veering Eesti Jalgpalli Liidu kodulehel Robert Veering koondise statistika Eesti Jalgpalli Liidu kodulehel Transfermarkti profiil
Manokwari

Manokwari on linn Indoneesias, Lääne-Paapua provintsi keskus. Asub Vogelkopi poolsaarel Vaikse ookeani rannikul. Rajati 1898. aastal Hollandi sõjalise tugipunkti juurde.
Dunaföldvár

Dunaföldvár on linn Ungaris Tolna komitaadis Paksi kreisis. Dunaföldvár asub Doonau paremal kaldal, komitaadikeskusest Szekszárdist umbes 54 km põhjas ja Budapestist ligikaudu 78 km lõunas. Kuningas Béla II rajas Dunaföldvári 1131. aastal kloostri, mida on ürikutes esmamainitud 1199. aastal. Dunaföldvári loss ehitati arvatavasti 15. sajandil. Türgi võimu alt vabanes Dunaföldvár 1686. aastal. Vahepeal kaotatud linnaõigused sai Dunaföldvár tagasi 1989. aastal. Weikersheim, Saksamaa Ossona, Itaalia Borsec, Rumeenia http://www.ksh.hu/apps/hntr.telepules?p_lang=HU&p_id=31501 Detailed Gazetteer of Hungary, vaadatud 23.09.2024. Dunaföldvár Várlexikon. Vaadatud 14. jaanuaril 2024 Turizmus Dunaföldvár. Vaadatud 14. jaanuaril 2024
Klein-Pöchlarn

Klein-Pöchlarn on vald (Marktgemeinde) Austrias Alam-Austria liidumaal Melki ringkonnas. Klein-Pöchlarn asub Doonau vasakkaldal. Jõe teisele kaldale jõudmiseks on Pöchlarni ja Klein-Pöchlarni vahel uus sild. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.